ওভার দ্য এজ: ইন ইয়র হাউজ
ইন ইয়র হাউজ (এছাড়াও ওভার দ্য এজ: ইন ইয়র হাউজ অথবা ইন ইয়র হাউজ ২২ নামে পরিচিত) একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে। এটি ইন ইয়র হাউজ কালানুক্রমিকের অধীনে প্রচারিত দ্বাবিংশ অনুষ্ঠান ছিল। এই অনুষ্ঠানটি ১৯৯৮ সালের ৩১শে মে তারিখে মার্কিন যুক্তরাষ্ট্রের উইসকনসিনের মিলওয়াউকির উইসকনসিন সেন্টার এরিনায় অনুষ্ঠিত হয়েছে। এই অনুষ্ঠানে সর্বমোট আটটি ম্যাচ অনুষ্ঠিত হয়েছে। এই অনুষ্ঠানের সর্বশেষ ম্যাচে স্টোন কোল্ড স্টিভ অস্টিন ডাব্লিউডাব্লিউএফ চ্যাম্পিয়নশিপ ম্যাচে ডুড লাভকে পরাজিত করেছে। অন্যান্য শীর্ষস্থানীয় ম্যাচে, দ্য নেশন অব ডোমিনেশন ছয় জনের ট্যাগ টিম ম্যাচে ডি-জেনারেশন এক্সকে এবং ডাব্লিউডাব্লিউএফ আন্তঃমহাদেশীয় চ্যাম্পিয়নশিপ ম্যাচে দ্য রক ফারুককে পিনফলের মাধ্যমে পরাজিত করেছে।